S-3792/2019

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 27. ágúst 2019, á hendur S-kvk-þgf Ó-kvk-þgf Ó-kvk-þgf, kt. [...], [...], Reykjavík, fyrir eftirtalin brot:

1. Þjófnað, með því að hafa miðvikudaginn 13. september 2017 við verslun Automatic á Smiðjuvegi 11 í Kópavogi, stolið 100 lítra plastkassa að verðmæti kr. 3.000,-.

Telst brot þetta varða við 244. gr. almennra hegningarlaga nr. 19/1940.

2. Þjófnað, með því að hafa sunnudaginn 17. desember 2017 í verslun Byko á Skemmuvegi 4 í Kópavogi, stolið i Robot ryksugu að verðmæti kr. 74.995,-.

Telst brot þetta varða við 244. gr. almennra hegningarlaga nr. 19/19403. Umferðarlagabrot, með því að hafa þriðjudaginn 19. desember 2017 ekið bifreiðinni [...] svipt ökurétti og undir áhrifum áfengis (í blóði mældist vínandamagn 1,29‰ ) norður Njarðargötu að Eiríksgötu í Reykjavík og ekið áfram að bifreiðastæði við Fjölnisveg 20, þar sem akstri lauk.

Telst brot þetta varða við 1., sbr. 3. mgr. 45. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

4. Umferðarlagabrot, með því að hafa laugardaginn 27. janúar 2018 ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 1400 ng/ml, klónazepam 30 ng/ml, og tetrahýdrókannabínól 0,9 ng/ml) um bifreiðastæði við Skeifuna 6 í Reykjavík, þar sem akstri lauk.

Telst brot þetta varða við 1., sbr. 2. mgr. 44. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

5. Umferðarlagabrot, með því að hafa miðvikudaginn 21. mars 2018 ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 120 ng/ml, klónazepam 26 ng/ml, kókaín 80 ng/ml, metýlfenídat 70 ng/ml, Oxazepam 300 ng/ml) austur Stórhöfða inn að Nóntorg, ekki sinnt stöðvunarmerkjum lögreglu þegar hún hugðist stöðva aksturinn heldur ekið áfram vestur Stórhöfða og að gatnamótum Stórhöfða og Höfðabakka þar sem ákærða ók gegn rauðu ljósi og suður Breiðhöfða uns bifreiðin staðnæmdist á horni Breiðhöfða og Dvergshöfða, þar sem akstri lauk.

Telst brot þetta varða við 1. mgr. 5. gr., 1., sbr. 2. mgr. 44. gr., 1., sbr. 2. mgr. 45. gr. a., 1. mgr. 48. gr., allt sbr. 1. mgr. 100. gr. umferðarlaga nr. 50/1987.

6. Fíkniefnalagabrot, með því að hafa sunnudaginn 7. apríl 2019 á bifreiðastæði við [...] í Kópavogi, haft í vörslum sínum 0,46 gaf maríhúana sem lögregla fann öryggisleit á ákærðu.

Telst brot þetta varða við 2. gr. sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr. sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 0,46 g af maríhúana sem hald var lagt á samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 233/ 2001.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Undir rekstri málsins féll ákæruvaldið frá ákærulið 2.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 20. ágúst 2019, er ákærða nú að brjóta í þriðja skipti gegn 45. gr. a og 48. gr. umferðarlaga nr. 50/1987, og hefur það áhrif á ákvörðun refsingar í þessu máli. Þá hefur hún einu sinni áður brotið gegn 244. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 4 mánuði.

Með vísan til lagaákvæða í ákæru er ákærða svipt ökurétti ævilangt frá uppkvaðningu dóms þessa að telja.

Með vísan til lagaákvæða í ákæru sætir ákærða upptöku á 0,46 gaf marijúana sem lögregla lagði hald á við rannsókn málsins.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 126.480 krónur, að meðtöldum virðisaukaskatti, og 552.236 krónur í annan sakarkostnað.

Af hálfu ákæruvaldsins flutti málið K-kvk-nf J-kvk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara, kveður upp dóminn.

D Ó M S O R Ð:

Ákærða, S-kvk-nf Ó-kvk-nf Ó-kvk-nf, sæti fangelsi í 4 mánuði.

Ákærða er svipt ökurétti ævilangt.

Ákærða sæti upptöku á 0,46 gaf marijúana.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 126.480 krónur og 552.236 krónur í annan sakarkostnað.

H-kvk-nf S-kvk-nf B-kvk-nf